               EUROOPAN KOMISSIO
            Bryssel 15.10.2019
            COM(2019) 469 final
            2019/0222(NLE)
            Ehdotus
            NEUVOSTON PÄÄTÖS
            Maailman kauppajärjestön tavarakauppaneuvostossa Euroopan unionin puolesta esitettävästä kannasta kaupan helpottamista käsittelevän komitean työjärjestykseen

               PERUSTELUT

               1.Ehdotuksen kohde

               Tässä ehdotuksessa vahvistetaan kanta, joka otetaan unionin puolesta Maailman kauppajärjestössä, jäljempänä ’WTO’, kaupan helpottamista käsittelevän komitean, jäljempänä ’komitea’, työjärjestyksen ehdotettuun hyväksymiseen kaupan helpottamista koskevan WTO:n sopimuksen, jäljempänä ’sopimus’, nojalla.

               2.Ehdotuksen tausta

               2.1.Kaupan helpottamista koskeva sopimus

               Sopimus, jossa EU on osapuolena
                  1
               , hyväksyttiin WTO:n 9. ministerikokouksessa Balissa vuonna 2013. Sen tavoitteena on yksinkertaistaa, nykyaikaistaa ja helpottaa vienti- ja tuontiprosesseja WTO:n jäsenten keskuudessa. Siinä on määräyksiä nopeammista, yksinkertaisemmista, avoimemmista ja tehokkaammista rajamenettelyistä, jotka nopeuttavat tavaroiden (myös passitettavien tavaroiden) siirtoa, luovutusta ja tulliselvittämistä. Lisäksi siinä vahvistetaan toimenpiteitä, joilla edistetään kaupan helpottamista ja tullisääntöjen noudattamista koskevaa yhteistyötä tulliviranomaisten ja muiden asianomaisten viranomaisten välillä. Sopimus tuli voimaan 22. helmikuuta 2017.

               2.2.Suunniteltu tavarakauppaneuvoston säädös

               Sopimuksen 23.1 artiklalla perustetaan kaupan helpottamista käsittelevä komitea, ja siinä määrätään, että ”komitea vahvistaa oman työjärjestyksensä”. Japani, Argentiina, Norja ja Paraguay esittivät työjärjestystä koskevan ehdotuksen, jolle annettiin täysi tuki WTO:n kaupan helpottamista käsittelevän komitean viimeisimmässä kokouksessa 25. kesäkuuta 2019. Ehdotetut säännöt ovat luonteeltaan hallinnollisia, ja niillä varmistetaan organisaation ja menettelyjen tehokkuus kaupan helpottamista käsittelevän komitean kokousten aikana.

               WTO:n perustamisesta tehdyn Marrakeshin sopimuksen IV artiklan 6 kohdan mukaisesti WTO:n kauppaneuvoston on hyväksyttävä kaupan helpottamista käsittelevän komitean kaltaisten lisäelinten työjärjestys, jotta se voi tulla voimaan.

               3.Unionin puolesta otettava kanta

               Työjärjestys on luonteeltaan hallinnollinen. Sillä pyritään varmistamaan kaupan helpottamista koskevan sopimuksen tehokas toiminta. On EU:n edun mukaista hyväksyä työjärjestys, joka on saanut täyden tuen kaupan helpottamista käsittelevän komitean kokouksessa, jotta komitea voi toimia hyvin ja valvoa tehokkaasti kaupan helpottamista koskevan sopimuksen täytäntöönpanoa. Työjärjestys pohjautuu Maailman kauppajärjestön yleisneuvoston työjärjestykseen
                  2
               , johon on tehty mukautuksia pelkästään kaupan helpottamista käsittelevän komitean erityistarpeisiin vastaamiseksi, Esimerkiksi yleisneuvoston työjärjestyksen 1 artiklaa on täydennetty velvoitteella, jonka mukaan yleisneuvostosta poiketen komitea kokoontuu vähintään kerran vuodessa. Toinen esimerkki on, että kokouskutsu olisi mieluiten toimitettava kolme viikkoa ennen kokousta, jotta toisinaan monimutkaisten kantojen valmistelua voitaisiin helpottaa erityisesti silloin, kun kannat koskevat tiettyjen sitoumusten täytäntöönpanoon liittyvää tukea. Yleisneuvoston kokoukset voidaan kutsua koolle erittäin nopeasti ja yleensä 10 työpäivän kuluessa, jos asia on kiireellinen (sääntö 2).

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  3
               .

               4.1.2.Soveltaminen tässä asiassa

               Maailman kauppajärjestö on kansainvälinen WTO:n perustamisesta tehdyllä Marrakeshin sopimuksella, jäljempänä ’WTO-sopimus’ perustettu kansainvälinen järjestö. Kaupan helpottamista käsittelevä komitea perustettiin tavarakauppaneuvoston alaisuuteen lisäelimenä.

               Säädös, joka tavarakauppaneuvoston on määrä antaa, on säädös, jolla on oikeusvaikutuksia. Suunnitellulla säädöksellä ei täydennetä eikä muuteta sopimuksen institutionaalisia rakenteita. Sillä vain hyväksytään kaupan helpottamista käsittelevän komitean toimintaa koskevat säännöt.

               Sen vuoksi ehdotetun päätöksen menettelyllinen oikeusperusta on SEUT-sopimuksen 207 artiklan 3 ja 4 kohta yhdessä sen 218 artiklan 9 kohdan kanssa.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota EU:n puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen osatekijä edellyttää.

               4.2.2.Soveltaminen tässä asiassa

               Suunnitellun säädöksen pääasiallinen tavoite ja sisältö koskevat yhteistä kauppapolitiikkaa. Sen vuoksi ehdotetun päätöksen aineellinen oikeusperusta on SEUT-sopimuksen 207 artiklan 4 kohta.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 207 artiklan 4 kohdan ensimmäinen alakohta yhdessä sen 218 artiklan 9 kohdan kanssa.

               5.Suunnitellun säädöksen julkaiseminen

               Ei sovelleta.

               2019/0222 (NLE)

               Ehdotus

               NEUVOSTON PÄÄTÖS

               Maailman kauppajärjestön tavarakauppaneuvostossa Euroopan unionin puolesta esitettävästä kannasta kaupan helpottamista käsittelevän komitean työjärjestykseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni teki kaupan helpottamista koskevan sopimuksen, jäljempänä ’sopimus’, neuvoston päätöksellä (EU) 2015/1947
                  4
               , ja se tuli voimaan 22 päivänä helmikuuta 2017.

               (2)Sopimuksen 23.1 artiklan nojalla kaupan helpottamista käsittelevä komitea voi vahvistaa oman työjärjestyksensä.

               (3)Maailman kauppajärjestön perustamisesta tehdyn Marrakeshin sopimuksen IV artiklan 6 kohdan nojalla kaupan helpottamista käsittelevän komitean työjärjestys edellyttää tavarakauppaneuvoston hyväksyntää.

               (4)On aiheellista vahvistaa tavarakauppaneuvostossa unionin puolesta otettava kanta, koska suunniteltu päätös tulee olemaan unionia sitova.

               (5)On aiheellista hyväksyä ehdotettu työjärjestys, jonka ansiosta kaupan helpottamista käsittelevä komitea voi toimia tehokkaasti. Ne pohjautuvat Maailman kauppajärjestön yleisneuvoston työjärjestykseen, johon on tehty mukautuksia kaupan helpottamista käsittelevän komitean erityistarpeisiin vastaamiseksi,

               ON HYVÄKSYNYT TÄMÄN PÄÄTÖKSEN:

               1 artikla

               Tavarakauppaneuvostossa unionin puolesta esitettävänä kantana kaupan helpottamista käsittelevän komitean työjärjestyksen hyväksymiseen on se, että työjärjestyksen hyväksymistä on tuettava liitteessä esitetyllä tavalla.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös (EU) 2015/1947, annettu 1 päivänä lokakuuta 2015 (EUVL L 284, 30.10.2015, s. 1–2).

                     (2)

                        Asiakirja WT/L/161, 25.7.1996 ”Yleisneuvoston kokousten ja ministerikokousten istuntojen työjärjestys”.

                     (3)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (4)

                        Neuvoston päätös (EU) 2015/1947, annettu 1 päivänä lokakuuta 2015, Maailman kauppajärjestön perustamisesta tehdyn Marrakeshin sopimuksen muuttamista koskevan pöytäkirjan tekemisestä Euroopan unionin puolesta (EUVL L 284, 30.10.2015, s. 1).

    ---documentbreak---

               EUROOPAN KOMISSIO
            Bryssel 15.10.2019
            COM(2019) 469 final
            LIITE
            asiakirjaan
            Ehdotus neuvoston päätökseksi
            Maailman kauppajärjestön tavarakauppaneuvostossa Euroopan unionin puolesta esitettävästä kannasta kaupan helpottamista käsittelevän komitean työjärjestykseen

               LIITE

               KAUPAN HELPOTTAMISTA KÄSITTELEVÄN KOMITEAN TYÖJÄRJESTYS
                  1

               Yleisneuvoston kokouksissa noudatettavaa työjärjestystä (WT/L/161) sovelletaan kaupan helpottamista käsittelevän komitean kokouksissa soveltuvin osin jäljempänä esitetyin poikkeuksin:

               Luku I – Kokoukset

               (a)(Yleisneuvoston) sääntöä 1 olisi muutettava kaupan helpottamista koskevan sopimuksen 23 artiklan 1.2 kohdan mukaisesti, jotta voidaan säätää, että

               ”Komitea kokoontuu tarvittaessa mutta kuitenkin vähintään kerran vuodessa kaupan helpottamista koskevan sopimuksen määräysten mukaisesti.”

               (b)Säännön 2 ensimmäinen virke olisi muutettava seuraavasti:

               ”Pääjohtaja kutsuu komitean kokoukset koolle ilmoituksella, joka annetaan mieluiten kolme viikkoa ja joka tapauksessa vähintään kymmenen kalenteripäivää ennen kokoukselle vahvistettua päivämäärää.”

               Luku II – Esityslista

               (c)Sääntöä 5 artiklaa ei tulisi soveltaa
                  2
               .

               (d)Muutetaan sääntö 11 seuraavasti:

               ”Kansainvälisten hallitustenvälisten järjestöjen edustajat voivat osallistua kokouksiin tarkkailijoina, jos kaupan helpottamista käsittelevä komitea on ne kutsunut yleisneuvoston työjärjestyksen liitteessä 3 olevien ohjeiden mukaisesti.

               Lisäksi komitea voi kutsua kaupan helpottamisen alalla toimivien muiden kansainvälisten järjestöjen tai niiden alaisten elinten edustajia kaupan helpottamista koskevan sopimuksen 23:1:5 artiklan mukaisesti

               (a)osallistumaan komitean kokouksiin; ja

               (b)keskustelemaan tämän sopimuksen täytäntöönpanoon liittyvistä erityisistä seikoista.”

               Luku V – Toimihenkilöt

               (e)Sääntöjä 12, 13 ja 14 olisi muutettava, jotta komitea valtuutettaisiin valitsemaan varapuheenjohtaja. Näin ollen 12, 13 ja 14 artiklan olisi kuuluttava seuraavasti:

               ”Sääntö 12 Komitea valitsee puheenjohtajan
                  3
                ja voi valita varapuheenjohtajan jäsenten edustajien keskuudesta. Vaalit järjestetään vuoden ensimmäisessä kokouksessa, ja sen tulos tulee voimaan kokouksen lopussa. Puheenjohtajan ja varapuheenjohtajan toimikausi päättyy seuraavan vuoden ensimmäisen kokouksen lopussa.

               Sääntö 13 Jos puheenjohtaja on kokonaan tai osittain poissa jostakin kokouksesta, varapuheenjohtaja toimii puheenjohtajan tehtävässä. Jos varapuheenjohtajaa ei ole valittu tai jos varapuheenjohtaja ei ole paikalla, komitea valitsee väliaikaisen puheenjohtajan kyseistä kokousta tai sen osaa varten.

               Sääntö 14 Jos puheenjohtaja ei enää voi hoitaa tehtäviään, komitea nimittää varapuheenjohtajan säännön 12 mukaisesti tai, jos varapuheenjohtajaa ei ole valittu, komitea valitsee väliaikaisen puheenjohtajan hoitamaan kyseisiä tehtäviä uuden puheenjohtajan valintaan asti.”

               Luku VI – Menettelytavat

               (f)Säännön 24 ensimmäinen virke olisi muutettava seuraavasti:

               ”Menettelytapojen nopeuttamiseksi puheenjohtaja voi pyytää edustajia, jotka haluavat ilmaista tukensa tietylle ehdotukselle, esittämään mielipiteensä, jotta niiden näkemykset voidaan kirjata ylös ehdotusta puoltavina.”

               Luku VII – Päätöksenteko

               (g)Sääntö 33 olisi muutettava seuraavasti:

               ”Jos päätöstä ei voida tehdä yksimielisesti, asia saatetaan tavarakauppaneuvoston käsiteltäväksi.”

               (h)Sääntöä 34 ei tuli soveltaa.

               __________

                     (1)

                        Pohjautuu Argentiinan, Japanin, Norjan ja Paraguayn tiedonantoon (G/TFA/W/14).

                     (2)

                        Esityslistan riittävä valmistelu ja levittäminen on turvattu unionin yleisneuvoston työjärjestyksen säännöissä 2, 3 ja 6.

                     (3)

                        Komitea soveltaa toimihenkilöiden nimittämistä WTO:n elimiin koskevassa asiakirjassa ”Guidelines for Appointment of Officers to WTO Bodies” (WT/L/31, 7.2.1995) olevia asiaankuuluvia suuntaviivoja.